**Νικόλαος Γ. Σκλάβος**

Ο Νικόλαος Γ. Σκλάβος, τελείωσε το σχολείο στον Πύργο Ηλείας. Σήμερα είναι Καθηγητής του Τμήματος Μηχανικών Η/Υ και Πληροφορικής, της Πολυτεχνικής Σχολής, του Πανεπιστημίου Πατρών, (Διαδικτυακός τόπος: www.ceid.upatras.gr). Οι τομείς της επιστημονικής και ερευνητικής του δραστηριότητας συμπεριλαμβάνουν την κυβερνοασφάλεια, την ασφάλεια στο υλικό, την εφαρμοσμένη κρυπτογραφία, κα. Έχει πολυετή εμπειρία σε ερευνητικά και αναπτυξιακά προγράμματα, στις επιστημονικές περιοχές του ενδιαφέροντος του. Είναι μέλος οργανωτικών επιτροπών διεθνών επιστημονικών οργανισμών, μέλος οργάνωσης διεθνών επιστημονικών περιοδικών και συνεδρίων. Τα αποτελέσματα της έρευνας του, έχουν δημοσιευτεί σε διεθνή περιοδικά, βιβλία, συλλογικούς τόμους και πρακτικά συνεδρίων, αναγνωρισμένου κύρους και έχουν αποτελέσει αντικείμενο ετεροαναφορών, στη διεθνή επιστημονική βιβλιογραφία, άλλων ερευνητικών ομάδων και επιστημόνων. Είναι προσκεκλημένος ομιλητής διεθνών επιστημονικών συνεδρίων, διεθνών φόρουμ/εκθέσεων και πανεπιστημίων διαφόρων χωρών.